медустановы падаўся вельмі цікавым. Напрыклад, аўтамабіль Мядзельскага ТЦСАН ехаў пад дэвізам “Наша работа — о людях забота”. Уразіў прысутных і аўтамабіль-удзельнік ад ЖКГ — цэлы смеццявоз. Але які! Такі вы не ўбачыце ў сваіх дварах, толькі на конкурсе аўтарэстайлінгу. Не буду апісваць усе аўтамабілі, прыходзьце самі на наступны год убачыць усё на свае вочы ці пытайцеся ў відавочцаў. Пераможцу выбіралі шляхам галасавання тут жа на плошчы: кідалі паперкі з адпаведнымі нумаркамі ў скрынку. Ну а паколькі на свяце прысутнічала шмат школьнікаў, то вынікі сталі досыць прадказальнымі. Перамог “Жыгулёнак” аддзела адукацыі, спорту і турызму райвыканкама! Прынамсі, прычына перамогі — не мая здагадка, пра гэта казалі самі работнікі аддзела. Як на маю думку, то сярод удзельнікаў не было лепшых і горшых, кожны атрымаў шмат увагі і зацікаўленых, нават захапляльных позіркаў і водгукаў.